მონტენეგროელები
მონტენეგროელები — ერი მონტენეგროში. საერთო რაოდენობა დაახლოებით 620 000 ადამიანია. ლაპარაკობენ სერბულ - ხორვატიული ენის შტოკავურ დიალექტზე. მორწმუნეთა უმრავლესობა მართლმადიდებელი ქრისტიანია, არიან მუსლიმანებიც. კულტურასა და ყოფაში ბევრი საერთო აქვთ სერბებთან, თუმცა ბუნებრივი პირობებით იზოლირებამ, მრავალსაუკუნობრივმა ბრძოლებმა, გასამხედროებულმა ყოფამ, შეაფერხა მონტენეგროს სოციალურ-ეკონომიკური განვითარება და ხელი შეუწყო პატრიარქალურ-ტომობრივი წყობის შენარჩუნებას. ტრადიციული საქმიანობაა მესაქონლეობა და მიწათმოქმედება, ხელოსნობა.